Die Simbra-ras is een van die numeries sterkste, grootste en mees populêre bees rasse in Suidelike Afrika. Dit is 'n merkwaardige prestasie in die lig van die feit dat die ras slegs vir 'n relatief kort tydperk in Suid-Afrika geregistreer is. Alhoewel Amerikaanse telers sedert 1960 op die Simbra-idee gewerk het, het die Simmentaler Genootskap eers in 1985/1986 besluit om die Simbra-konsep te ontwikkel.